เรื่องร้องเรียน: ไม่อยากเห็นป้าย ดังเช่นตัวอย่าง ที่เป็นป้ายสีแดง ตัวอักษรสีขาว ที่จะต้องมาบอกว่า เป็นผลงาน ของการไปประสานนู่นประสานนี้มา เพราะอย่างไรก็มาจากภาษีของประชาชนทั้งนั้น ภาพที่ถ่ายเป็นตัวอย่าง ไม่อยากเห็นของพรรค หรือสังกัดไหนอะไรเลย ไม่ว่าจะฝ่ายไหน ฝากหารือปรับปรุงกันทั้งกรุงเทพมหานคร นะครับ ถ้าไฟสว่าง ทางดี บ้านเมืองสะอาด ก็เป็นหน้าที่ที่ต้องทำอยู่แล้ว และใช้ภาษีของประชาชนด้วย อย่างภาพนี้ถ่ายเมื่อวันที่ 24 พฤษภาคม 2566 เป็นต้น
การดำเนินการของเจ้าหน้าที่: วันพุธที่ 4 ตุลาคม 2566 เจ้าหน้าที่เทศกิจได้ตรวจสอบการติดตั้งป้ายการประชาสัมพันธ์ "ไฟฟ้าเสาไฟต้นสีเขียว ใช้ได้หมดแล้ว"   ของสมาชิกสภากรุงเทพมหานคร  เจ้าหน้าที่ขอรายงานผลการตรวจสอบดังนี้  ด้วยกรุงเทพมหานครประสบปัญหาแสงสว่าง ความมืด ซึ่งเป็นอันตรายต่อผู้ใช้ทาง  ผู้ขับขี่สัญจรในหลายพื้นที่ทั่วกรุงเทพฯ ไฟฟ้าส่องสว่างมีความสว่างไม่เพียงพอ  กรุงเทพมหานครได้กำหนดนโยบายสำคัญหลักไว้ภายใต้นโยบาย 9 ด้าน 9 ดี โดยในเรื่องไฟฟ้าส่องสว่างอยู่ในด้าน "ปลอดภัยดี" กรุงเทพต้องสว่าง  โดยการเพิ่มสภาพแวดล้อมที่เป็นมิตร ปลอดภัยต่อการเดินทางสัญจรในเวลากลางคืนให้คนกรุงเทพฯ   ในส่วนป้ายการประชาสัมพันธ์ของสมาชิกสภากรุงเทพมหานคร เป็นการประชาสัมพันธ์การทำงานและตรวจสอบติดตามการบริหารงานของกรุงเทพมหานคร ให้เป็นไปตามนโยบายที่วางไว้ และเพื่อให้ประชาชนสามารถติดต่อกับสมาชิกสภากรุงเทพมหานครได้สะดวก หากพบเห็นว่าเสาไฟฟ้าต้นใด มีแสงสว่างไม่เพียงพอหรือไม่ตรงกับข้อเท็จจริง  ก็จะสามารถประสานแก้ไขให้ตรงกับข้อเท็จจริงต่อไป
ความเห็นของผู้แจ้ง: ถ้าสร้างวัฒนธรรมแบบนี้ต่อไป ใครทำอะไร ต้องลงชื่อเอาหน้ากันแบบนี้กันเหรอ ติดป้ายว่า หรือสื่อประชาสัมพันธ์ว่าขัดข้องแจ้ง TraffyFondue สิครับ ฝ่ายเทศกิจ เขตธนบุรี ไปทบทวนสิ่งที่ชี้แจงมานะครับ
พื้นที่: แขวงบางยี่เรือ เขตธนบุรี กรุงเทพมหานคร